लाइफस्टाइल डेस्कः एकता कपूर अपनी फिल्मों को हर हाल में हिट कराना जानती हैं। भाई तुषार को लेकर क्या कूल हैं हम सीरीज की नई फिल्म के लिए भी एकता ने हर तरह के हथकंडे अपना रखे हैं। यही वजह है कि इसका ट्रेलर आउट होते ही इसे देखने वालों की संख्या करीब एक करोड़ से ज्यादा हो चुकी है। इस फिल्म में आफताब लंबे अरसे बाद नजर आने वाले हैं। लोगों को धन्यवाद देते हुए आफताब ने ट्विटर पर लिखा कि "1 करोड़ व्यूज। इस प्यार के लिए शुक्रिया। 22 जनवरी 2016 के लिए तैयार रहें।' तुषार कपूर ने भी दर्शकों की प्रतिक्रिया को लेकर ट्वीट किया है। फिल्म का कंटेट बेहद बोल्ड है, जो इसके ट्रेलर में साफ नजर आता है। फिल्म में डबल मीनिंग डायलॉग्स की भरमार है।
hin_Deva